КОМИ РЕСПУБЛИКАЛÖН ОЛАНПАС

**«Коми Республика мутасын вот кокньöдъяс йылысь да вот кокньöдъяс йылысь öткымын законодательнöй актö вежсьöмъяс пыртöм йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны «Коми Республика мутасын вот кокньöдъяс йылысь да вот кокньöдъяс йылысь öткымын законодательнöй актö вежсьöмъяс пыртöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2006, 7 №, 4486 ст.; 2007, 3 №, 4724 ст.; 10 №, 5106 ст.; 2008, 5 №, 201 ст.; 6 №, 286 ст.; 11 №, 620 ст.; 2009, 17 №, 285 ст.; 33 №, 622 ст.; 2010, 17 №, 396 ст.) татшöм вежсьöмъяс:

1. 6 статьяын:

1) 1 юкöнö содтыны татшöм 42 да 43 пунктъяс:

«42) Коми Республикаса казённöй учреждениеяс (муниципальнöй), кодъяслысь уджсö сьöмöн могмöдöны Коми Республикаса республиканскöй сьöмкуд (меставывса сьöмкуд) тшöт весьтö сьöмкуд смета подув вылын;

43) Коми Республикаса сьöмкуд учреждениеяс (муниципальнöй), кодъясöс котыртöма Коми Республикаса канму эмбурö (муниципальнöй эмбурö) пырысь эмбур база вылын эмбур юкöнын, кутшöмöс сетöма налы учредитысьясöн либö ньöбöма тайö могъяс вылын учредитысьясöн налы сетöм сьöм тшöт весьтö;»;

2) 3 юкöнлöн 1 пунктса мöд абзац гижны тадзи:

«Вот кокньöд сетсьö инвестиционнöй удж нуöдысь субъектъяслы, кодъяслысь инвестиционнöй проектъяссö пыртöма инвестиционнöй проект лыддьöгö, мый збыльмöдöны да (либö) планируйтöма збыльмöдны Коми Республика мутасын, мый лöсьöдöма вот кокньöдъяс сетöм могысь, Коми Республикаса Правительствоöн урчитöм ног серти, сэтшöм условиеяс дырйи, кор найö нуöдöны экономикаын верктуя удж, мый урчитöма Коми Республикаса Правительствоöн, кор инвестиционнöй проектъяс збыльмöдöм кузя уджъяс вöчöны либö збыльмöдöны подрада организацияясöс, кодъясöс пасйöма Коми Республика мутасын, овмöсса да (либö) подрада ногöн корöмöн (стрöитчан да монтажнöй удж сикасъяс кындзи, кодъясöс вöчöны абу Коми Республика мутасын пасйöм подрада организацияясöн разрешениеяс (лицензияяс) серти), кор бура донъялöма вöр-ва гöгöртас видзöм да экологическöй безопасносьт инвестиционнöй удж нуöдысь субъектöн могмöдöм кузя мераяссö, мый нуöдöны Коми Республикаса Правительствоöн урчитöм ног серти.».

2. 7 статьяын:

1) содтыны татшöм 11 пункт:

«11) Коми Республикаса казённöй учреждениеяс (муниципальнöй), кодъяслысь уджсö сьöмöн могмöдöны Коми Республикаса республиканскöй сьöмкуд (меставывса сьöмкуд) тшöт весьтö сьöмкуд смета подув вылын;»;

2) 9 пунктса мöд абзац гижны тадзи:

«Вот кокньöд сетсьö инвестиционнöй удж нуöдысь субъектъяслы, кодъяслысь инвестиционнöй проектъяссö пыртöма инвестиционнöй проект лыддьöгö, мый збыльмöдöны да (либö) планируйтöма збыльмöдны Коми Республика мутасын, мый лöсьöдöма вот кокньöдъяс сетöм могысь, Коми Республикаса Правительствоöн урчитöм ног серти, сэтшöм условиеяс дырйи, кор найö нуöдöны экономикаын верктуя удж, мый урчитöма Коми Республикаса Правительствоöн, кор инвестиционнöй проектъяс збыльмöдöм кузя уджъяс вöчöны либö збыльмöдöны подрада организацияясöс, кодъясöс пасйöма Коми Республика мутасын, овмöсса да (либö) подрада ногöн корöмöн (стрöитчан да монтажнöй удж сикасъяс кындзи, кодъясöс вöчöны абу Коми Республика мутасын пасйöм подрада организацияясöн разрешениеяс (лицензияяс) серти), кор бура донъялöма вöр-ва гöгöртас видзöм да экологическöй безопасносьт инвестиционнöй удж нуöдысь субъектöн могмöдöм кузя мераяссö, мый нуöдöны Коми Республикаса Правительствоöн урчитöм ног серти.».

3. 8 статьяын:

1) 4 пункт гижны тадзи:

«4) «Ветеранъяс йылысь» Федеральнöй оланпаслöн 2 статьяса 1 пунктлöн 1 подпунктса «а» - «и» подпунктъясын пасйöм йöз пиысь Айму вöсна Ыджыд тышын участвуйтысьяс;»;

2) 6 пункт гижны тадзи:

«6) Коми Республикаса канму власьт органъяс, Коми Республикаса канму органъяс, Коми Республикаын меставывса асвеськöдлан органъяс – транспорт средствояс серти, кодъясöс уджöдöм вылö сьöмсö лöсялöмöн сетöма Коми Республикаса республиканскöй сьöмкуд либö меставывса сьöмкуд тшöт весьтö сьöмкуд смета подув вылын кокньöда транспорт средствояслысь учёт торйöн нуöдöмöн;»;

3) содтыны татшöм 62 да 63 пунктъяс:

«62) Коми Республикаса казённöй учреждениеяс (муниципальнöй), кодъяслысь уджсö сьöмöн могмöдöны Коми Республикаса республиканскöй сьöмкуд (меставывса сьöмкуд) тшöт весьтö сьöмкуд смета подув вылын;

63) Коми Республикаса сьöмкуд учреждениеяс (муниципальнöй), кодъясöс котыртöма Коми Республикаса канму эмбурö (муниципальнöй эмбурö) пырысь эмбур база – транспорт средствояс серти, кодъясöс уджöдöм вылö сьöмсö лöсялöмöн сетöма Коми Республикаса республиканскöй сьöмкуд (меставывса сьöмкуд) тшöт весьтö;».

**2 статья.** Урчитны, мый «Коми Республика мутасын вот кокньöдъяс йылысь да вот кокньöдъяс йылысь öткымын законодательнöй актö вежсьöмъяс пыртöм йылысь» Коми Республикаса Оланпаслöн 6 статьяса 1 юкöнлöн 4 пункт, 7 статьяса 1 пункт вына 2011 вося öшым тöлысь 31 лунöдз.

**3 статья.** Тайö Оланпасыс вынсялö 2011 вося тöвшöр тöлысь 1 лунсянь тайö Оланпасса 1 статьялöн 1 пунктса 1 подпунктлöн коймöд абзацса, 1 статьялöн 3 пунктса 2 подпунктлöн да 3 подпунктлöн коймöд абзацса положениеяс кындзи, мыйяс вынсялöны 2012 вося тöвшöр тöлысь 1 лунсянь.

Коми Республикаса Юралысь В.М.Гайзер

Сыктывкар

2010 вося вöльгым тöлысь 17 лун

119-РЗ №

Вуджöдіс Коснырева Е.Г., 4559 пас